armvectores/hy_wikipedia_2023 huggingface dataset:
Օվեն

Օվեն (գերմ.՝ Owen), կոմունա Գերմանիայում, Բադեն Վյուրտեմբերգի տարածքում։
Մտնում է Էլինգեն շրջանի կազմի մեջ։ Բնակչությունը 3449 մարդ է (2010 թվականի դեկտեմբերի 31–ի տվյալներով)։ Զբաղեցնում է 9, 70 կմ² տարածք։ Պաշտոնական կոդը՝ 08 1 16 054:


== Պատկերասրահ ==

		


== Գրականություն ==
Hans Schwenkel: Heimatbuch des Kreises Nürtingen. Band 2. Würzburg 1953, S. 1006–1039.
Der Landkreis Esslingen – hrsg. vom Landesarchiv Baden-Württemberg i. V. mit dem Landkreis Esslingen, Jan Thorbecke Verlag, Ostfildern 2009, ISBN 978-3-7995-0842-1, Band 2, Seite 361
Rudolf Locher: Das alte Owen. Bürgermeisteramt Owen, Omnitypie, Stuttgart 1977.
Karl Heinz Alber, Dörthe Jakobs: Bernhardskapelle Owen hrsg. vom Landesamt für Denkmalpflege im Regierungspräsidium Stuttgart, Esslingen am Neckar, 1. Auflage, Fink, Lindenberg 2005, ISBN 3-89870-244-8.


== Ծանոթագրություններ ==


== Արտաքին հղումներ ==
պաշտոնական կայք
Կոսիտչենո

Կոսիտչենո (ռուս.՝ Коситчено), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 105 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հունական ճաշատեսակների ցանկ

Սա ցանկ է հունական խոհանոցի ճաշատեսակների մասին.


== աղցաններ ==


== Նախուտեստներ ==


== սուպեր ==


== բուսական ուտեստներ ==


== միս և ծովամթերք ==


== Աղանդեր և քաղցրավենիք ==


== Պանիրներ ==


== Ըմպելիքներ ==


== Ծանոթագրություններ ==
Ստելերոպսիս Մաղաքյանի

Ստելերոպսիս Մաղաքյանի (լատ.՝ Stelleropsis magakjanii), գոճմակազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։


== Նկարագրություն ==
10-15 սմ բարձրությամբ, բազմաթիվ ուղիղ կանգնած չճյուղավորված, հիմքի մասում՝ փայտացող ցողուններով կիսաթփիկ բույս է։ 8-12 մմ երկարությամբ, էլիպսաձև, մերկ, թխակապույտ տերևները մանր են։ Ծաղիկները մանր են, արտաքինից կարմրավուն խողովակով՝ հավաքված համարյա գլխիկանման ծաղկաբույլերում։


== Տարածվածություն ==
Հայաստանում հանդիպում է միայն Դարեղեգիսի ֆլորիստիկական շրջանում, Խաչիկ և Գնիշիկ գյուղերի շրջակայքում։ Հայաստանից բացի, տեսակը հանդիպում է Նախիջևանում։


== Էկոլոգիա ==
Աճում է վերին լեռնային գոտում` ծովի մակարդակից 1800-2000 մ բարձրությունների վրա, մարգագետնատափաստանում։ Ծաղկում է հունիս-հուլիս ամիսներին, պտղակալում՝ հուլիսին։


== Պահպանություն ==
Կրիտիկական վիճակում գտնվող տեսակ է։ Հարավային Անդրկովկասի էնդեմիկ է։ Հայտնի է մեկ պոպուլյացիա, որի տարածման և բնակության շրջանների մակերեսը 10 կմ²-ից պակաս է։ Տեսակին, կապված հողատարածքների յուրացման և կլիմայի փոփոխության պատճառով աճելավայրերի պայմանների փոփոխության հետ, սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման անմիջական սպառնալիքի ենթակա տեսակ։ CITES-ի և Բեռնի կոնվենցիաների հավելվածներում ընդգրկված չէ։
Պահպանության միջոցառումներ չեն իրականացվում։


== Ծանոթագրություններ ==
Սիս լեռ

Անվան այլ կիրառումների համար տե՛ս՝ Մասիս (այլ կիրառումներ) Անվան այլ կիրառումների համար տե՛ս՝ Սիս (այլ կիրառումներ)Սիս, Ալ Խավերիս, Ալ Խուվայրիս, Ալ Հուվայրիթ, Ալ Հուվայրիս, Արարատ Փոքր, Հուայրաս, Հուվայրիս - լեռ (լեռնագագաթ) Հայկական լեռնաշխարհում, Հայկական պար լեռնահամակարգում, նրա արևելյան ծայրակետում, Արաքսի աջ ափին, Մասիսի երկու գագաթներից մեկը։ Բարձրությունը 3925 մ։ Սկսած հին, ավանդական ժամանակներից կոչվում է նաև Սիս։ Անվանվել է նաև Փոքր Արարատ, արաբական աղբյուրներում՝ Ալ Հուվայրիս (Խուվայրիս)։ Ունի հրաբխային ծագում և կառուցվածքով նման է Մեծ Մասիսին։ Վերջինից բաժանված է Անահտական լեռնանցքով։


== Ծանոթագրություններ ==
Իլինկա (գյուղ, Բլագովարսկի շրջան)

Անվան այլ կիրառումների համար տե՛ս՝ ԻլինկաԻլինկա (ռուս.՝ Ильинка, բաշկիրերեն՝ Ильинка), գյուղ Ռուսաստանի, Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուսնին նայող տղան

Լուսնին նայող տղան (շվեդերեն՝ Pojke som tittar på månen) կամ  Երկաթե տղան (շվեդերեն՝ Järnpojken), հուշարձան Ստոկհոլմի Գամլա Ստանում (Հին քաղաք), որտեղ պատկերված է նստած տղան` ծնկները գրկած։


== Նկարագրություն ==
Հուշարձանը ստեղծել է քանդակագործ Լիս Էրիկսոնը։ Տեղադրվել է 1967 թվականին և դարձել Շվեդիայում ամենափոքր հուշարձանը. նրա բարձրությունը կազմում է շուրջ 15 սմ։ Հուշարձանը հայտնի է նաև Ուլլե (շվեդերեն՝ Olle) ժողովրդական մականունով։
Հուշարձանը պատրաստված է ավազաքարից և կռած երկաթից։ Տղան նստած է մահճակալին, որը տեղադրված է բավականին լայն պատվանդանի վրա։ Լիս Էրիկսոնը հուշարձանը ստեղծել է 1954 թվականին։ Այն արտացոլում է քանդակագործի մանկության մասին հիշողությունները, երբ անքուն գիշերներին նստում էր մահճակալին և պատուհանից նայում լուսնին։
Հուշարձանը գտնվում է Ֆիննական եկեղեցու (շվեդերեն՝ Finska kyrkan) ետևում,  Ստոկհոլմի թագավորական պալատից մի քանի մետր հեռավորության վրա և ոչ միշտ է հիշատակվում քաղաքի զբոսաշրջային ուղեցույցներում, բայց այն մեծ մասսայականություն է վայելում զբոսաշրջիկների շրջանում։ Ենթադրվում է, որ տղայի գլուխը շոյելը հաջողություն է բերում և օգնում է ցանկությունների կատարմանը, ինչի արդյունքում էլ մշտական շոյելուց տղայի գլուխը փայլում է։ Հուշարձանի պատվանդանին հաճախ մետաղադրամներ և քաղցրավենիք են նետում, իսկ ձմռանը երկաթե տղային գլխարկ և շարֆ են հագցնում։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
«Լուսնին նայող տղան» Ստոկհոլմի կենտրոնում


== Աղբյուրներ ==
Linnell, Stig, Stockholms spökhus och andra ruskiga ställen (2003)
Skulptur i Stockholm. Redaktion: Philippe Legros, Kaj Larsson. Stockholm: Konstkansliet, Utbildningsförvaltningen, 2005. S. 4
Իվոնինո (գյուղ, Ռոմոդզանովսկոե գյուղական բնակավայր)

Անվան այլ կիրառումների համար տե՛ս՝ ԻվոնինոԻվոնինո (ռուս.՝ Ивонино), գյուղ Ռուսաստանի, Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոսկվայի մեծ իշխանություն

Մոսկվայի մեծ իշխանություն (ռուս.՝ Великое княжество Московское), ուշ միջնադարյան պետություն Ռուսաստանում, Ռուսական կայսրության հիմքը։
Հիմնադրվել է 1263 թվականին, 1363 թվականին հռչակվել մեծ իշխանություն։ 14-րդ դարի սկզբին Մոսկվայի իշխանությունն զգալիորեն ընդարձակվել է Կոլոմնայի (1301), Պերեսլավլ-Զալեսկիի (1302), Մոժայսկի (1305) միացմամբ, Մոսկվայի մեծ իշխանության վերելքն ու ամրապնդումը հետևանք էին առաջին հերթին նրա բարենպաստ դիրքի (այդտեղ էր ձևավորվում ռուս ժողովուրդը, այդտեղ էին հատվում առավել կարևոր ջրային և ցամաքային առևտրական ճանապարհները) և այդ շրջանում երկրագործության, արհեստների և առևտրի արագ զարգացման։ Մոսկվայի մեծ իշխանության իշխանները համառ պայքար են մղել ռուս, հողերում քաղաքական գերիշխանության համար։ 1328 թվականին Իվան Կալիտան դարձել է մեծ իշխան։ Նրա օրոք (1328-40) Մոսկվայի մեծ իշխանությունը զգալիորեն մեծացել է։ Մոնղոլ-թաթարների դեմ հաղթանակից հետո Մոսկվայի իշխան Դմիտրի Դոնսկոյը ավելի է ամրապնդել Մոսկվայի գերիշխոո դիրքը։ Նա առանց Ոսկե հորդայի խաների համաձայնության Մոսկվայի մեծ իշխանության կառավարումը հանձնել է իր որդուն՝ Վասիլի Դմիտրիևիչին։ XIV դ․ վերջին-XV դ․ սկզբին իշխանության տարածքը էլ՝ ավելի է ընդարձակվել (նրան են միացվել Կոստրոման, Բելոօզերսկը, 1392 թվականին՝ Նիժնի Նովգորոդը)։ 15-րդ դարի 2-րդ կեսին իշխանության ներսում երկարատև ավատատիրական պատերազմն ավարտվել է մեծ իշխան Վասիլի Տյոմնիի հաղթանակով։ Այդ ժամանակ Մոսկվայի մեծ իշխանության տարածքը կազմում էր 430 հզ քառ. կմ է շուրջ 3 միլիոն բնակչությամբ։ Մոսկվայի մեծ իշխանությունը դարձավ կազմավորվող ռուսական միասնական պետության հիմնական կորիզը։
Դակոտա շրջան (Նեբրասկա)

Անվան այլ կիրառումների համար տե՛ս՝ Դակոտա շրջան (այլ կիրառումներ)Դակոտա շրջան (անգլ.՝ Dakota County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 684 կմ² է, բնակչությունը՝ 20.253 մարդ (2010 թ. տվյալներով)։ Շրջկենտրոնն է Դակոտա Սիթի բնակավայրը։ Կազմավորվել է 1855 թ.։
Արամ Քոսյան

Արամ Վաղարշակի Քոսյան (մայիսի 18, 1956(1956-05-18)), հայ պատմաբան։ Պատմական գիտությունների դոկտոր (1997), պրոֆեսոր։


== Կենսագրություն ==
Արամ Քոսյանը ծնվել է 1956 թվականի մայիսի 18-ին։ 1963-1973 թվականներին սովորել և ավարտել է Երևանի Խաչիկ Դաշտենցի անվան թիվ 114 ավագ դպրոցը։ 1977 թվականին ավարտել է Խաչատուր Աբովյանի անվան Հայկական պետական մանկավարժական ինստիտուտի պատմաաշխարհագրական ֆակուլտետի պատմության և հասարակագիտության բաժինը։ 1977-1978 թվականներին աշխատել է ՀԽՍՀ Աբովյանի շրջանի Ձորաղբյուր գյուղի միջնակարգ դպրոցում՝ որպես պատմության և հասարակագիտության ուսուցիչ։ 1981-1982 թվականներին եղել է ԽՍՀՄ Գիտությունների ակադեմիայի Սլավոնագիտության և բալկանագիտության ինստիտուտի փորձնակ-հետազոտող, 1978-1985 թվականներին՝ ՀԽՍՀ Գիտությունների ակադեմիայի Արևելագիտության ինստիտուտի ավագ լաբորանտ։ 1985-1991 թվականներին եղել է ՀԽՍՀ Գիտությունների ակադեմիայի Արևելագիտության ինստիտուտի կրտսեր գիտաշխատող, 1991-1994 թվականներին՝ ՀԽՍՀ Գիտությունների ակադեմիայի Արևելագիտության ինստիտուտի գիտաշխատող, 1994-1995 թվականներին՝ նույն ինստիտուտի ավագ գիտաշխատող, 1995-2001 թվականներին՝ Արևելագիտության ինստիտուտի գիտական հարցերի գծով փոխտնօրեն։ 1997 թվականի նոյեմբերին ստացել է պատմական գիտությունների դոկտորի աստիճան (պաշտպանության թեման՝ «Մ.թ.ա. XII դարի մերձավորարևելյան ճգնաժամը և Հայկական լեռնաշխարհը»)։ 2002-2007 թվականներին եղել է ՀՀ կրթության և գիտության նախարարության Գիտության և հետբուհական կրթության վարչության պետ, Խ. Աբովյանի անվան Հայկական պետական մանկավարժական համալսարանի Գիտական կենտրոնի տնօրեն, Համաշխարհային պատմության և նրա դասավանդման մեթոդիկայի ամբիոնի պրոֆեսոր։


== Անդամակցություն ==
ՀՀ ԳԱԱ Արևելագիտության ինստիտուտում գործող Համաշխարհային պատմության մասնագիտական խորհրդի անդամ։


== Հրապարակումներ ==


== Ծանոթագրություններ ==
Phyllium

Phyllium, միջատների դաս, որ գույնով և մարմնի ձևով ընդօրինակում է տերևի։ Տարածված է Հարավարևելյան Ասիայի արևադարձային գոտիներում։


== Նկարագրություն ==
Այս միջատները հիմնականում վառ կանաչ գունավորում ունեն, բայց երբեմն հանդիպում են նաև դեղին և նարնջագույն գունավորմամբ։ Որոշ տեսակների մոտ մարմնի եզրին առկա են սև կամ շականակագույն կետեր, որոնք լրացուցիչ նմանություն են հաղորդում տերևի։ Արտահայտված է սեռական դիմորֆիզմը, էգերը ավելի խոշոր են արուներից և երբեմն տարբերվում են նրանցից իրենց մարմնի ձևով։ Երկարությունը հասնում է 12,5 սմ-ի։ Էգերի մարմինը լայն է ու հարթ, իսկ արուներինը հիմնականում նեղ է, ավելի երկար, ամբողջ մարմինը ծածկող թևերով։ Թեթև քաշի շնորհիվ արուների որոշ տեսակներ կարողանում են թռչել, բայց շատ կարճ տարածության վրա։
Բնության մեջ մեծ ժամանակահատվածը անց են կացնում ծառերի ու թփերի տերևների վրա, ինչին նմանակում են իրենց տեսքով և ինչով սնվում են։
Էգերը կարող են բազմանալ կուսածնության միջոցով, այսինքն առանց արուի։ Օրինակ Phyllium giganteum-ը ներկայանում է հիմնականում կուսածին էգերով, իսկ արուներ հազվադեպ են հանդիպում։ Էգերը միջին հաշվով օրական դնում են  2-3 ձու, որոնք իրենց տեսքով նման են բուսական սերմերի։ Թաց սուբստրատ ընկնելու դեպքում ձվերի գույնը դառնում է ավելի մուգ։


== Դասակարգում ==

Տեսակ Phyllium
Phyllium athanysus
Phyllium bilobatum
Phyllium caudatum
Phyllium celebicum
Phyllium drunganum
Phyllium elegans
Phyllium ericoriai
Phyllium gantungense
Phyllium geryon
Phyllium hausleithneri
Phyllium jacobsoni
Phyllium mabantai
Phyllium mamasaense
Phyllium mindorense
Phyllium monteithi
Phyllium palawanense
Phyllium parum
Phyllium philippinicum
Phyllium rarum
Phyllium rayongii
Phyllium siccifolium
Phyllium tibetense
Phyllium tobeloense
Phyllium westwoodii
Phyllium woodi
Phyllium yunnanense
Phyllium zomproi
Տեսակ Pulchriphyllium
Phyllium asekiensis
Phyllium bioculatum 
Phyllium brevipenne
Phyllium chitoniscoides
Phyllium exsectum
Phyllium frondosum
Phyllium giganteum
Phyllium groesseri
Phyllium keyicum
Phyllium schultzei
Phyllium sinense
Phyllium suzukii


== Ծանոթագրություններ ==
Ավիվ Ալուշ

Աբրահամ Ավիվ Ալուշ (եբրայերեն՝ אברהם אביב אלוש‎, հունիսի 12, 1982(1982-06-12), Կարմիել, Իսրայել), հրեա դերասան, երգիչ, մոդել և հեռուստահաղորդավար։ Առավել հայտնի է դարձել Ամոս Դահարիի դերով, որը նա մարմնավորել է հրեական հայտնի «Գեղեցկուհին և հացթուխը» հեռուստասերիալում։ Ավիվը նկարահանվել է նաև հոլիվուդյան «Խրճիթը» ֆիլմում, որտեղ մարմնավորել է Հիսուսի կերպարը։


== Կենսագրություն ==
Ալուշը ծնվել է Իսրայելի Կիրյատ Բյալիկ քաղաքում՝ միզրահի հրեաների ընտանիքում։ Հայրը Թունիսի հրեաներից է, իսկ մայրը՝ Եմենի։ Մեծացել է Իսրայելի Կարմիել քաղաքում՝ կրտսեր քրոջ Ռեուտ Ալուշի հետ, որը նույնպես դերասան է։
2000-2003 թվականներին ծառայել է Իսրայելի զինված ուժերում։ Ծառայությունը անց է կացրել Գոլանի բրիգադում (տեղակայման վայրը՝ Գոլանի բարձունքներ)։


== Կարիերա ==


=== Դերասանական կարիերա ===
2013 թվականին Ավիվ Ալուշը նկարահանվել է «Գեղեցկուհին և հացթուխը» հեռուստասերիալում, որտեղ նրա խաղընկերը եղել է Ռոտեմ Սելան։ Իսրայելում հեռուստասերիալը մեծ հեղինակություն է ունեցել։ Այն բարձր է գնահատել նաև «Haaretz» պարբերականը։ 2017 թվականին Amazon-ը ձեռք է բերել ԱՄՆ-ում հեռուստասերիալի երկու եթերաշրջանների նկարահանման իրավունքները, որը հեռարձակվել է Amazon Prime Video-ով։
2017 թվականին նկարահանվել է հոլիվուդյան Խրճիթը ֆիլմում։ Մինչ այդ նա նկարահանվել էր միայն իսրայելական ֆիլմերում և հեռուստասերիալներում։ Նկարահանվելով այդ ֆիլմում՝ Ալուշը դարձել է առաջին իսրայելցի դերասանը, որը մարմնավորել է Հիսուսի դերը անգլալեզու ֆիլմերում։
Ավիվ Ալուշը խաղում է նաև թատրոնում։ Հաբիմա թատրոնում նա մասնակցել է «Վտանգավոր կապեր» ներկայացման բեմադրմանը։ 2012 թվականին էլ խաղացել է «Վենետիկի վաճառականը» ներկայացման մեջ, որտեղ մարմնավորել է Գրատիանոյի կերպարը։


=== Մոդելային կարիերա ===
Ավիվ Ալուշը նկարահանվել է FILA և Castro ընկերությունների գովազդային հոլովակներում։


=== Երաժշտական կարիերա ===
2018 թվականին, Էլայ Բոտների հետ համագործակցությամբ, թողարկել է «Hachi Karov Elayeich» («Քեզ ամենամոտը») սինգլը, որը «Tablet» ամսագրի կողմից ճանաչվել է Իսրայելի 2018 թվականի ամռան ամենաթեժ երգը։ 2019 թվականի մարտին դուետը նոր սինգլ է թողարկել,  իսկ ավելի ուշ արդեն տեսահոլովակ։


== Անձնական կյանք ==
2011 թվականին ամուսնացել է հրեա իրավաբան Նոֆար Քորենի հետ։ Նրանք ունեն երկու որդի և մեկ դուստր։ Զույգը բնակվում է Թել Ավիվում։
Կորոնավիրուսի համավարակի ժամանակ Ավիվ Ալուշը, ընտանիքի հետ միասին, տեղափոխվել է Իսրայելի հյուսիսում գտնվող ֆերմաներից մեկը՝ Մեյրոն քաղաքի մոտ։


== Ֆիլմագրություն ==
Ավիվ Ալուշը նկարահանվել է հետևյալ ֆիլմերում ու հեռուստասերիալներում.

Կղզին (հեռուստասերիալ) (2007)
Մրցավարը (հեռուստասերիալ) (2007)
Ասֆուր (հեռուստասերիալ) (2010-2011)
Ալենբի (հեռուստասերիալ) (2012)
Գորդյան հանգույց (հեռուստասերիալ) (2012-2015)
Գեղեցկուհին և հացթուխը (հեռուստասերիալ) (2013)
Կարմիր գլխարկը (2014)
Իսրայելական սիրային պատմություն (2016)
Կնոջ պատշգամբը (2016)
Խրճիթը (2017)
Արցունքների հովիտը (שעת נעילה) հեռուստասերիալ (2020)


== Ծանոթագրություններ ==


== Արտաքին հղումներ ==
Ավիվ Ալուշ Internet Movie Database կայքում
Սոխտանկա

Սոխտանկա (ռուս.՝ Сохтанка), գյուղ Ռուսաստանի Նիժնի Նովգորոդի մարզի Բոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիդի Ինչխուրի

Դիդի Ինչխուրի (վրաց.՝ დიდი ინჩხური), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Դիրք ==
Գյուղը գտնվում է ծովի մակարդակից 280 մետր բարձրության վրա։ Շրջկենտրոն Մարտվիլյից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 607 մարդ։


== Ծանոթագրություններ ==
Խավիեր Արիսմենդի

Անխել Արիսմենդի դե Լուկաս (իսպ.՝ Ángel Javier Arizmendi de Lucas, մարտի 3, 1984(1984-03-03), Մադրիդ, Իսպանիա), իսպանացի ֆուտբոլիստ, հանդես է եկել կիսապաշտպանի և հարձակվողի դիրքերում։


== Ակումբային կարիերա ==
Ծնվել է 1984 թվականի մարտի 3-ին Մադրիդ քաղաքում։ Խավիերը հանդիսանում է իսպանական «Ատլետիկո» ակումբի սան։
Մեծ տարիքում՝ 2003 թվականին, հանդես է եկել ակումբի երկրորդ կազմում (Ատլետիկո Մադրիդ Բ), որի կազմում անցկացրել է 1 մրցաշրջան՝ մասնակցելով ակումբի 32 հանդիպումներին։
2004 թվականին դեբյուտել է ակումբի հիմնական կազմ, բայց այստեղ հաստատվել չի կարողացել։ Այդ իսկ պատճառով 2004 թվականից մինչև 2007 թվականը վարձավճարով հանդես է եկել «Ռասինգ Սանտանդեր» և «Դեպորտիվո Լա Կորունյա» ակումբներում։ 2007 թվականին Անխելը իսպանական «Վալենսիայի» հետ պայմանագիր ստորագրեց, որի կազմում անցկացրեց 1 մրցաշրջան։
2008 թվականին պայմանագիր է կնքել «Ռեալ Սարագոսա» ակումբի հետ, որի կազմում անցկացրել է իր կարիերայի վերջին երկու տարիները։


== Կարիերան ազգային հավաքականում ==
2003 թվականից մինչև 2005 թվականը հանդես է եկել իսպանիայի երիտասարդական հավաքականում։ Երիտասարդական մակարդակում անցկացրել է 17 պաշտոնական խաղ, որոնցում կարողացել է դառնալ 2 գոլի հեղինակ։
2007 թվականի փետրվարի 7-ին դեբյուտել է Իսպանիայի ֆուտբոլի ազգային հավաքական։


== Ելույթների վիճակագրությունը ==


== Ծանոթագրություններ ==


== Արտաքին հղումներ ==
Վիճակագրություն FIFA-ի կայքում(անգլ.)
Պրոֆիլը transfermarkt.com կայքում(անգլ.)
Լուիջի Քերուբինի

Լուիջի Քերուբինի (լրիվ անունը՝ Մարիա Լուիջի Կարլո Զենոբիո Սալվատորե Քերուբինի, իտալերեն՝ Maria Luigi Carlo Zenobio Salvatore Cherubini, սեպտեմբերի 14, 1760(1760-09-14)[…], Ֆլորենցիա - մարտի 15, 1842(1842-03-15)[…], Փարիզ), իտալական ծագմամբ ֆրանսիացի երգահան և երաժշտական տեսաբան։


== Կենսագրություն ==
Սովորել է Բոլոնիայում Ջուզեպպե Սարտիի մոտ, ստեղծագործել է մանկությունից, առաջին օպերան բեմադրել է 1778 թվականին՝ 18 տարեկան հասակում։ Քիչ անց Քերուբինին թողնում է Իտալիան՝ այլևս երբեք չվերադառնալով հայրենիք։ 1784-1786 թվականներին ապրում է Լոնդոնում՝ նշանակվելով արքունի երգահան, 1788 թվականին վերջնականապես հաստատվում է Փարիզում։ 1795 թվականին դառնում Փարիզի երաժշտանոցի դասախոս, 1816 թվականին՝ պրոֆեսոր, 1822 թվականին՝ տնօրեն։ Քերուբինիի մոտ ուսանել են Ֆրանսուա Օբերը, Ֆրոմենտալ Հալևին, նա ողջունել է երիտասարդ Մենդելսոնին։ Թաղված է Պեր-Լաշեզ գերեզմանատանը։
Քերուբինիի ստեղծագործություններից առանձնանում են՝ «Մեդեա» («Médée», 1797), «Երկու օր» («Les deux journées», 1800), «Անակրեոն կամ Վաղանցիկ սեր» («Anacreon, ou L'Amour fugitif», 1803) օպերաները։ Հայտնի է և հաճախ կատարվում է երգահանի «Ռեքվիեմը» (դո մինոր, 1816)։ Այն համարվում է տվյալ ժանրին պատկանող լավագույն ստեղծագործություններից մեկը և բարձր է գնահատվել մի շարք երգահանների, այդ թվում՝ Բեթհովենի կողմից։


== Ծանոթագրություններ ==
Կոլագեն

Կոլագեն (հունարեն՝ χόλλα — սոսինձ և... գեն), սկլերոպրոաեինների խմբի սպիտակուց, կենդանիների շարակցական հյուսվածքի կոլագենային թելիկների հիմնական մասն է։ Նրա երկարությունը մոտ 300mµ (նանոմետր) է, իսկ հաստությունը՝ 1.5mµ: Կոլագենի զանգվածը հասնում է 30000u (դալտոն)։ Գոյություն ունեն Կոլագենի քսանութ տեսակներ, որոնք կոդավորվում են ավելի քան քառասուն գեներով և տարբերվում են ամինաթթվային հաջորդականությամբ։ Կոլագենը առկա չէ վիրուսների, բույսերի, սնկերի, նախակենդանիների և բակտերիաների մոտ, քանի որ նրա սինթեզման համար անհրաժեշտ է մեծ քանակությամբ էներգիա և ազատ թթվածին։ Սպիտակուցի բնափոխման ժամանակ այն վերածվում է ժելատինի (դոնդողի)։
Կոլագենը կենդանիների մոտ հայտնաբերված ամենատարածված սպիտակուցն է, կազմում է կաթնասունների ընդհանուր սպիտակուցի 25-40 %-ը։ Դա անլուծելի թելանման սպիտակուց է, որը հայտնաբերվել է մաշկում (կաշին պահպանված կոլագեն է), ջլերում, կապաններում, աճառում, ոսկրերում, ատամներում և արյունատար անոթների պատերում։ Դա կարևոր կառուցվածքային սպիտակուց է ոչ միայն մարդկանց, այլ գրեթե բոլոր կենդանիների մոտ և հայտնաբերված է տարբեր կառույցներում`սկսած ծովային անեմոնների մարմնի պատից մինչև շնաձկների ձվի պատիճները։ Կոլագենի մոլեկուլը բաղկացած է երեք պոլիպեպտիդային շղթաներից, յուրաքանչյուրը պարույրի ձևով։ (Սա α-պարույրը չէ, այն այդքան խիտ չէ փաթեթավորված)։ Այս երեք պարուրաձև պոլիպեպտիդները փաթաթվում են միմյանց շուրջ, կազմելով եռաշղթա «պարան» կամ «եռակի պարույր»։ Երեք թելիկները պահվում են միասին ջրածնական և որոշ կովալենտ կապերի շնորհիվ։ Յուրաքանչյուր պոլիպեպտիդում գրեթե յուրաքանչյուր երրորդ ամինաթթուն գլիցինն է՝ ամենափոքր ամինաթթուն։ Գլիցինը գտնվում է թելիկների ներսի կողմում և նրա փոքր չափերը թույլ են տալիս երեք թելիկներին միմյանց մոտ լինել և դրանցից ձևավորել ամուր պարույր։ Ցանկացած այլ ամինաթթու չափազանց մեծ կլիներ դրա համար։
Կոլագենի յուրաքանչյուր լիարժեք, եռաշղթա մոլեկուլը փոխկապակցված է դրան զուգահեռ ձգվող այլ կոլագենի մոլեկուլների հետ։ Կովալենտ կապերը ձևավորվում են միմյանց մոտ գտնվող ամինաթթուների R խմբերի միջև։ Այս խաչաձև կապերը պահում են բազմաթիվ կոլագենի մոլեկուլներ կողք կողքի՝ ձևավորելով ֆիբրիլներ։ Զուգահեռ մոլեկուլների ծայրերը դասավորված են “շախմատանման”, եթե այդպես չլիներ, կոլագենի ֆիբրիլում թույլ տեղեր կառաջանային։ Վերջապես, շատ ֆիբրիլներ շարվում են կողք-կողքի՝ ձևավորելով թելեր կոչվող ամուր խրձեր ։ Կոլագենի առավելությունն այն է, որ ճկուն է, բայց այն ունի հսկայական ամրություն ձգվելու դեպքում, այսինքն այն կարող է դիմակայել մեծ ձգողական ուժերին, առանց ձգվելու կամ կտրվելու։ Մարդու Աքիլեսյան ջիլը, որը գրեթե մաքուր կոլագենի թել է, կարող է դիմակայել լայնակի կտրվածքի մեկ մմ-ի վրա 300 Նյուտոն ուժի, որը մոտավորապես պողպատի ամրության մեկ քառորդն է։ Կոլագենային թելերը դասավորվում են այն ուժերի ուղղությամբ, որոնց դրանք պետք է դիմակայեն։ Ջլերում դրանք միմյանց զուգահեռ խրձերով դասավորվում են ջլի երկարությամբ, ձգման ուղղությամբ։ Մաշկում դրանք կարող են ձևավորել շերտեր, որտեղ թելերը տարբեր շերտերում ձգվում են տարբեր ուղղություններով՝ ինչպես բջջապատերի մեջ գտնվող թաղանթանյութը։ Այս կերպ դրանք դիմադրում են տարբեր ուղղություններով ազդող ձգման ուժերին։
Կասալեգաս

Կասալեգաս (իսպ.՝ Cazalegas), մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա Լա Մանչա ինքնավար համայնքի կազմում։ Մունիցիպալիտետը գտնվում է Սեռա դե Սան Վիսենտե շրջանում։ Տարածքը կազմում է 30 կմ2, բնակչությունը` 1818 մարդ (2010 թվականի տվյլաներով)։ Պրովինցիայի վարչական կենտրոնից գտնվում է 70 կմ հեռավորության վրա։
Քաղաքի հովանավորն է հանդիսանում սուրբ Վիսենտե Մարտիրը։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք(չաշխատող հղում)
Էլ Ռայս

Էլ Ռայս (անգլ.՝ Al Ries, նոյեմբերի 14, 1926(1926-11-14), Ատլանտա - հոկտեմբերի 7, 2022(2022-10-07)), ամերիկացի շուկայագետ, գրող, «Ries & Ries» խորհրդատվական ընկերության համահիմնադիր և նախագահ (Ատլանտա)։ Ջեք Թրաութի հետ Ռայսը մշակել է մարքեթինգային «դիրքավորման» հայեցակարգը։


== Կենսագրություն ==
1950 թվականին ԴեՊաու համալսարանը  հումանիտար գիտությունների գծով ավարտելուց հետո (անգլ.՝ DePauw University) Ռայսը աշխատանքի է ընդունվում «General Electric»-ի գովազդային բաժնում։ 1963 թվականին Նյու Յորքում հիմնում է իր սեփական գովազդային գործակալությունը՝ «Ries Cappiello Colwell», որն էլ հետագայում ձևափոխվում է մարքեթինգային ռազմավարության «Trout & Ries» ընկերության։
1972 թվականին Ջեք Թրաութի հետ համագործակցելով Ռայսը «Advertising Age» ամսագրում հրապարակում է հոդվածների եռագրություն մարքեթինգային նոր հայեցակարգի՝ «դիրքավորման դարաշրջանի» գալստյան մասին։ Այս հայեցակարգը հեղափոխություն է անում շուկայավարման և գովազդի աշխարհում։ Նախկինում մարքեթինգը համարվում էր որպես հաղորդակցություն։ Այնուամենայնիվ, Ռայսը և Թրաութը ապացուցում են, որ ընկերությունները հաջողակ են դառնում, երբ կարողանում են գնորդների գիտակցության մեջ դատարկ տեղ գտնել և այն լրացնել իրենց ապրանքանիշով։
1994 թվականին իր դստեր՝ Լորա Ռայսի հետ, ով ավարտել էր Չիկագոյի Հյուսիսարևմտյան համալսարանը և աշխատել որպես գնորդների հետ կապի մենեջեր «TBWA»  գովազդային գործակալությունում (Նյու Յորք), հիմնել է «Ries & Ries» ընկերությունը։
2013 թվականի դեկտեմբերին Ռայսը դստեր հետ այցելել է Մոսկվա և վարպետության դաս անցկացրել։


== Նվաճումներ ==
1999 թվականին Էլ Ռայսը «PR Week magazine» ամսագրի կողմից ճանաչվել է 20-րդ դարի 100 ամենաազդեցիկ մարդկանցից մեկը։
Ռայսի հրապարակումները «Advertising Age» ամսագրի 75 ամենակարևոր հրապարակումների շարքում զբաղեցրել են 56-րդ տեղը։ «Դիրքավորման դարաշրջանն ավարտված չէ. Այն, ինչ 1970-ականների սկզբին մտավ շուկայագետների բառապաշար, այժմ ներառված է դասագրքերում»,-նշել է ամսագիրը։
Ռայսի գրքերը մի քանի անգամ հայտնվել են «Businessweek» բիզնես ամսագրի բեսթսելլերների ցանկում։


== Մատենագրություն ==
Մենագրություններ
Focus, (1996) ISBN 978-0-06-079990-8 (0060799900)
Լորա Ռայսի հետ համահեղինակած
22 Immutable Laws of Branding, (1998, 2002), ISBN 978-0-06-000773-7 (0060007737)
11 Immutable Laws of Internet Branding, (2000), ISBN 978-0-06-019621-9 (0060196211)
The Fall of Advertising and the Rise of PR, (2002), ISBN 978-0-06-008199-7 (0060081996)
The Origin of Brands, (2004), ISBN 978-0-06-057015-6 (0060570156)
War in the Boardroom, ISBN 978-0-06-166919-4 (0061669199)
Ջեք Թրաութի հետ համահեղինակած
Positioning։ The Battle for Your Mind, (1980, 2000), ISBN 978-5-469-01636-6 (0071359168)
Marketing Warfare, (1985, 2005),
Bottom-up Marketing, (1988), ISBN 978-0-452-26418-2 (0452264189)
Horse Sense, (1990), ISBN 9780070527355 (0070527350)
The 22 Immutable Laws of Marketing, (1993), ISBN 978-0-88730-666-2 (0887306667)


== Ծանոթագրություններ ==


== Արտաքին հղումներ ==
Էլ Ռայսի պաշտոնական կայքը
Էլ Ռայսի Ֆեյսբուքյան էջը
Էլ Ռայսի հոդվածը AdAge կայքում
Էլ Ռայսի հարցազրույցը Slon.ru կայքին
Օ․ Վորոնինի գրախոսությունը «Horse Sense» գրքի վերաբերյալ
Կարին Մարկիդես

Կարին Մարկիդես (1951), շվեդ անալիտիկ քիմիայի պրոֆեսոր, 2019 թվականի հուլիսի 1-ից՝ Հայաստանի ամերիկյան համալսարանի նախագահ։ 2006-2015 թվականներին՝ Չալմերսի տեխնոլոգիական համալսարանի նախագահն ու գլխավոր տնօրենն էր։ 2004-2006թթ. եղել է «Վիննովա» ընկերության գլխավոր տնօրենի տեղակալ։ 1992 թվականից Կարինը Շվեդիայի ճարտարագիտական գիտությունների թագավորական ակադեմիայի վարչության անդամ է և 1999 թվականից Շվեդիայի Թագավորական Ակադեմիայի նախագահության անդամ է։
1984 թվականին, Ստոկհոլմի համալսարանում՝ Մարկիդեսն ավարտել է դոկտորական աստիճանը՝ Օրգանոսիլոքսանայի ատենախոսությամբ։ Դրանից հետո նա սկսեց իր հետազոտական կարիերան Յուտայի Բրիգամ Յանգի համալսարանում, նախ որպես պոստդոկ, ապա որպես գիտական օգնական և փոխտնօրեն։ 1990 թվականի մայիսին նա վերադարձել է Շվեդիա՝ որպես Ուփսալայի համալսարանի պրոֆեսոր։ Տասնչորս տարի անց, 2004 թվականի մայիսին, նա սկսեց աշխատել Շվեդիայի  «Վիննովա» ինովացիոն գործակալությունում՝ որպես գլխավոր տնօրենի տեղակալ։
2015 թվականից Մարկիդեսը զմաղեցնում է նախագահի պաշտոնը Շվեդիայի կառավարության կից՝ գիտական զարգացման խորհրդում։ Խորհրդի առաքելությունն է տալ փաստացի տվյալների վրա հիմնված կոնկրետ առաջարկություններ՝ ֆինանսական, էկոլոգիական, մշակութային և սոցիալական կայունության զարգացման համար։


== Մրցանակներ և հռչակներ ==
Norblad-Ekstrand մեդալ (1990)
Հոբելյան քիմիայի մեդալ (Սթորբիթանիեն, 1992)
Սենիոր Անհատական Դրամաշնորհ (Շվեդիայի ռազմավարական հետազոտությունների հիմնադրամ, SSF, 1997)
Տարվա միջազգային գիտնական (Փիթսբուրգ, 2004)
H.M. The King's Medal 12-ի չափը ոսկով, Սերաֆիմի օրդենի ժապավենով (2008)
Օսկար Կարլսոնի մեդալը՝ մաքուր արծաթից  (Շվեդիայի Քիմիական Ընկերության, 2010)
Գոթենբուրգ քաղաքի շքանշանը (2015)


== Ծանոթագրություններ ==
Schtiel

Schtiel (ռուս.՝ Штиль), ռուսական Արիա մետալ-խմբի «Штиль» (Շտիլ) երգի քավեր տարբերակն է, որը ձայնագրել են Ռամշթայն խմբի վոկալիստ Թիլ Լինդեմանի և կիթառահար Ռիխարդ Քրուսպեն։ Երգը կատարվել է Մոսկվայում` Հարլեյ երեկույթի ժամանակ։ Սինգլի տեսքով ձայներիզը փոքր քանակությամբ թողարկվել է 2003 թ. օգոստոսի 30-ին` «Harley-Davidson»-ի հարյուրամյակի պատվին։ Քանի որ երգը համաձայնեցված չէր Universal Music լեյբլի հետ, որի հետ խումբը պայմանագիր ունի, սինգլը դասվեց հեղինակային իրավունքը խախտողների շարքում և արգելվեց նրա մասսայական թողարկումը։


== Երգացանկ ==
Schtiel (Штиль) - 5։10
«Miller» գարեջրի գովազդ


== Ձայնագրել են ==
Թիլ Լինդեման - վոկալ
Ռիխարդ Քրուսպե - կիթառ, ծրագրավորում


== Ծանոթագրություններ ==
Մյունդի

Մյունդի (էստ․՝ Mündi), գյուղ Էստոնիայի Յարվամաա նահանգի Պաիդե շրջանում։
2011 թվականի տվյալներով գյուղում բնակվում էր 70 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յար (այլ կիրառումներ)

Յար, կարող է վերաբերել՝

Յար - գյուղ Ռուսաստանի Ուդմուրթական հանրապետության Յարսկի շրջանի կազմում։
Յար - գյուղ Ռուսաստանի Տյումենի մարզի Տյումենսկի շրջանի կազմում։
Յար - գյուղ Ռուսաստանի Տոմսկի մարզի Տոմսկի շրջանի կազմում։
Կատերինովկա (գյուղ, Վելիկա-Պիսարևկայի շրջան)

Անվան այլ կիրառումների համար տե՛ս՝ ԿատերինովկաԿատերինովկա (ուկրաիներեն՝ Катеринівка), գյուղ Ուկրաինայի Սումիի մարզի Վելիկա-Պիսարևկայի շրջանում։
2001 թվականի տվյալներով Կատերինովկա գյուղում բնակվում էր 11 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռաջա

Անվան այլ կիրառումների համար տե՛ս՝ Ռաջա (այլ կիրառումներ)Ռաջա (սանսկրիտ․՝ թագավոր), իշխանական տիտղոս Հնդկաստանում։ Վեդաներում բազմիցս օգտագործվել է առաջնորդ, իսկ հին հուշարձաններում՝ դհարմաշաստրաներում (կրոնաիրավական քննախոսություններ) և «Արտհաշաստրայում», տիրակալ իմաստով։ Միջին դարերում Ռաջա անվանել են հինդուս ֆեոդալ ֆեոդիշխողներին։ Գաղութային Հնդկաստանում որոշ խոշոր հողատերերի պատվավոր տիտղոս։
Անդրե Պիեռ դը Մանդյարգ

Անդրե Պիեռ դը Մանդյարգ (ֆր.՝ André Pieyre de Mandiargues, մարտի 14, 1909(1909-03-14)[…], Փարիզ - դեկտեմբերի 13, 1991(1991-12-13)[…] կամ փետրվարի 13, 1991(1991-02-13), Փարիզ), ֆրանսիացի բանաստեղծ, արձակագիր, դրամատուրգ, մոտ է սյուրռեալիզմին։


== Համառոտ կենսագրություն և ստեղծագործական ուղի ==
Կալվինիստական ընտանիքից։ Նա շատ է ճանապարհորդել, հավաքել է էրոտիկայի արվեստի հավաքածու (նա հիմք է հանդիսացել Վալերիան Բորովչիկի վավերագրական կինոմկարի համար, 1973)։ Նա մոտ էր NRF ամսագրի շրջանակին, ընկերներ էր և նամակագրական կապեր էր ունենում Ժան Պոլան-ի, Լեոնոր Ֆինի-ի, Անրի Միշոյի հետ։
Հեղինակ շարադրությունների գրականության և արվեստի (Ջուզեպպե Արչիմբոլդո, Սուգայ Կումի, Բելմերի Խանս, և այլն)։ Թարգմանիչ Ուիլյամ Բաթլեր Եյթս, Ալբերտո Սավինյու, Օկտավիո Պաս, Յուկիո Միսիմա-ի համար։
Նրա Feu de braise (1959) գիրքը լույս է տեսել 1971 թվականին ապրիլ Ֆիցլիոնի կողմից անգլերեն թարգմանության մեջ ՝ Blaze of Embers (Calder and Boyars, 1971) վերնագրով։
Նրա ամենահայտնի գիրքը Մոտոցիկլն էր (1963), որը հարմարեցվել է 1968 թվականին «Մոտոցիկլով աղջիկ» ֆիլմի համար, որտեղ խաղում էր երիտասարդ Մարիաննա Ֆեյթֆուլլը։
Նրա կինը նկարիչ Բոնա Տիբերտելլին է (1926-2000), իտալացի հայտնի նկարիչ Ֆիլիպո դե Պիզիսի զարմուհին։


== Ճանաչում ==
1976 թվականին ստացել Է Գոնկուրյան մրցանակ La Marge վեպի համար։ 1979 թվականին դարձել է Ֆրանսիական ակադեմիայի մեծ բանաստեղծական մրցանակի դափնեկիր։
Փարիզի XIII թաղամասում մի փողոց անվանակոչվել է դե Մանդյարգայի անունով։


== Ծանոթագրություններ ==


== Արտաքին հղումներ ==
Հոդված Larousse հանրագիտարանում(ֆր.)
Զորավա (Դիարբեքիրի գավառ)

Անվան այլ կիրառումների համար տե՛ս՝ Զորավա (այլ կիրառումներ)Զորավա, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Տիգրիս գետի ձախ ափին, Դիարբեքիր քաղաքից 11 կմ հարավ-արևելք, բարձրադիր վայրում։


== Բնակչություն ==
XX դարի սկզբին բնակվում էին հայեր, ասորիներ և քրդեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Տամբրե

Տամբրե  (իտալերեն՝ Tambre), կոմունա Իտալիայում։ Տեղակայված է Վենետո մարզում, Բելունո գավառում։
Բնակչությունը կազմում է 1521 մարդ (2007), բնակչության խտություն՝ 34 մարդ/կմ²։ Զբաղեցնում է 45 կմ² մակերես։ Փոստային ինդեքս՝ 32010։ Հեռախոսային կոդ՝ 0437:


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Հավսեկ Վերին

Հավսեկ Վերին, գյուղ Արևմտյան Հայաստանում, Սարբերդի վիլայեթի Չարսանճագ գավառում։ 1914 թվականին ուներ 18 տուն հայ բնակիչ, զբաղվում էին երկրագործությամբ և անասնապահությամբ։ Կար եկեղեցի (Ս. Մինաս)։ Հավսեկ Վերինի հայերի մեծ մասը զոհվել է 1915-ին, Մեծ եղեռնի ժամանակ։ Փրկվածները բնակություն են հաստատել տարբեր երկրներում։
Ֆրանչեսկո Վաննի

Ֆրանչեսկո Վաննի կամ Վանիուս (իտալերեն՝ Francesco Vanni; Vannius, 1563[…] կամ հունվարի 5, 1564, Սիենա, Տոսկանա, Իտալիա - հոկտեմբերի 26, 1610(1610-10-26), Սիենա, Տոսկանա, Իտալիա),  բարոկկո ոճի իտալացի նկարիչ և Սիենայի դպրոցի փորագրող, Ռաֆայելի, Բարոչչիի և Անիբալե Կարաչիի հետևորդ։


== Կենսագրություն ==
Նկարչական շնորհ ունենալուց բացի, Ֆրանչեսկո Վաննին լավ է իմացել մեխանիկա և ճարտարապետություն։ Սովորել է Բոլոնիայում՝ Սալիմբենիի (it:Ventura Salimbeni) և Պասերոտիի մոտ, Հռոմում 1579 թվականից ի վեր Ջովանի Դե Վեկիի մոտ, ում ոճը նա ցանկանում էր փոխանցել իր հայրենակիցներին, բայց Վանիուսի նկարները դուր չէին գալիս Սիենայի նկարիչներին, և նա որոշել է հետևել Լոմբարդի դպրոցի նկարիչներին։
Եղել է կարդինալ Բարոնիի սիրելին, որը նրա համար Հռոմի պապ Կղեմես 8-րդից խնդրել է Փրկչի շքանշան։ Սուրբ Պետրոսի տաճարի համար ստեղծված նկարի համար Հռոմի պապը Վաննիին շնորհել է ասպետի տիտղոս։ Վաննին եղել է Ֆաբիա Քիջիի կնքահայրը, որը հետագայում դարձել է Հռոմի պապ Ալեքսանդր VII անունով։ Վերջինս շռայլորեն պարգևատրել է իր կնքահորը։
Որդիները՝ Միքել-Անջելոն և Ռաֆայելոն, դարձել են նկարիչներ։ Նրա աշակերտներն են եղել Աստոլֆո Պետրացցին և Ռուտիլիո Մանետտին։ Աշակերտների թվում են եղել նաև երկու Վանի՝ Իոհանն ու Ֆրանչեսկոն, որոնք տարբերակման համար կոչվում էին Դել Վանի։


== Ստեղծագործություններ ==
Կոռեջոյից ընդունելով գույնի հաճելիությունն ու ուժը՝ Վաննին հավատարիմ է մնացել Բարոչչիի նկարների գծագրությանը և ձևին և այնքան շատ ընդօրինակել նրան, մանավանդ երեխաների գլուխների բնավորության մեջ, որ մասնագետները սկսել են շփոթել նրանց։ Նկարել է հոգևոր և կրոնական սյուժեներ։ Նրա աշխատանքներից հայտնի են.

«Մադոննա», Բարոչչիի ոճով, Զամբեկկարի պատկերասրահ, Բոլոնիա,
«Սիմոն Մագի անկումը», Հռոմ,
«Մադոննա», Monna Agnese եկեղեցի,
«Սուրբ Ռայմոնդը ծովով ճանապարհորդելիս», Դոմինիկյան եկեղեցի,
«La disputa sul sacramento», Պիզա,
«Թռիչք դեպի Եգիպտոս», Սիենա,
«Սուրբ Եկատերինայի նշանադրությունը, շրջապատված հրեշտակների դեմքերով», նույն տեղում։Ստեղծել է էստամպներ՝ փորագրված թունդ օղիով։


== Ծանոթագրություններ ==


== Գրականություն ==
Плюшар А. Ванни: 2. Францискъ Ванни. // Энциклопедический лексикон . — Т. 8. — СПб. : Типография А. Плюшара, 1837. — С. 243.
Ռոբերտա Ուիլյամս

Ռոբերտա Ուիլյամս (Roberta Heuer Williams, փետրվարի 16, 1953(1953-02-16), La Verne, Լոս Անջելես շրջան, Կալիֆոռնիա, ԱՄՆ), համակարգչային խաղերի ամերիկացի դիզայներ։


== Կենսագրություն ==
Ռոբերտան ամուսնացել է 1972 թվականի նոյեմբերի 4-ին, ծրագրավորող Քեվ Ուիլյամսի հետ։ Նրանք ունեցել են երկու որդի՝ Դիդջեն (1973) և Քրիսը (1979)։ Ընտանիքը բնակարաններ է գնել Սիեթլում (ԱՄՆ), Ֆրանսիայում և Մեքսիկայում։
1980-ականների սկզբին Ռոբերտն ու  նրա ամուսինը՝ Քեն Ուիլյամսը համակարգչային խաղերի պատմության մեջ առաջին գրաֆիկական որոնումն են թողարկել՝ «Mystery House»-ը։ Ավելի ուշ՝ խաղի կոմերցիոն հաջողության շնորհիվ, զույգը հիմնել է «On-Line Systems», որը հետագայում վերանվանվել է «Sierra On-Line»։
Ռոբերտա Ուիլյամսը դարձել է սյուժեների հեղինակ և տարբեր խաղերի դիզայներ, որոնց թվում են «King ' s Quest» համակարգչային խաղերի շարքը, ինչպես նաև  «Phantasmagoria» համագարգչային արկածային խաղը։
1981 թվականին Ռոբերտան նկարահանվել է «Softporn Adventure»-ի էրոտիկ շապիկի համար։
Ռոբերտան եղել է 1980-ականների և 1990-ականների համակարգչային խաղերի ամենաազդեցիկ դիզայներներից մեկը։
1997 թվականից Ռոբերտան հեռացել է «Sierra»-ից, քանի որ նրա ամուսինը հեռացել է ընկերության գլխավոր տնօրենի պաշտոնից։


== Աշխատանքներ ==
Mystery House (1980)
Wizard and the Princess (1980)
Mission Asteroid (1981)
Time Zone (1982)
King's Quest I: Quest for the Crown (1984)
The Dark Crystal (1984)
Mickey's Space Adventure (1984)
King's Quest II: Romancing the Throne (1985)
King's Quest III: To Heir Is Human (1986)
King's Quest IV: The Perils of Rosella (1988)
Mixed-Up Mother Goose (1988)
The Colonel's Bequest (1989)
King's Quest V: Absence Makes the Heart Go Yonder! (1990)
King’s Quest 1: Quest for the Crown (Remake) (1990)
Mixed-Up Mother Goose (1990)
King's Quest VI: Heir Today, Gone Tomorrow (1993)
King's Quest VII: The Princeless Bride (1994)
Phantasmagoria (1995)
The Realm Online (1996)
King's Quest VIII: The Mask of Eternity (1998) — միայն որպես դիզայներ
King's Quest (2015) — միայն որպես սցենարի հեղինակ


== Ծանոթագրություններ ==


== Արտաքին հղումներ ==
Страница Кена и Роберты(անգլ.)
Сайт, посвященный играм Роберты Уильямс(անգլ.)
Интервью Роберты (1997)
Պովելիանո Վերոնեզե

Պովելիանո Վերոնեզե (իտալերեն՝ Povegliano Veronese), կոմունա Իտալիայում՝ Վենետո մարզի Վերոնա գավառում։ Սահմանակից է Մոցեկանե, Նոգարոլե Ռոքա, Վիգազիո, Վիլլաֆրանկա դի Վերոնա համայնքներին։
Բնակչության թվաքանակը 2014 թվականի տվյալներով եղել է 7.127։ Բնակչության խտությունը կազմում է 363 մարդ/կմ²։ Զբաղեցնում է 18,69 կմ² տարածք։ Փոստային ինդեքս՝37064։ Հեռախոսային կոդ՝ 045։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Տրիպոլիի շրջան

Տրիպոլի (արաբ․՝ قضاء طرابلس‎‎‎‎), Լիբանանի 25 շրջաններից մեկը, որը մտնում է Հյուսիսային մարզի կազմի մեջ։ Շրջանի վարչական կենտրոնն է հանդիսանում Տրիպոլի քաղաքը։ Շրջանի բնակչությունը կազմում է 310 980 մարդ։


== Աշխարհագրություն ==
Շրջանը գտնվում է Լիբանանի հյուսիսարևմտյան մասում և զբաղեցնում է 27 կմ² տարածք։ Հարավում սահամանակից է Զղարթայի և Քուրայի շրջաններին, հյուսիս-արևելքում՝ Աքքարի շրջանին, իսկ արևմուտքում շրջանի ափերն են ողողում Միջերկրական ծովի ջրերը։


== Համայնքներ ==
Շրջանը բաժանվում է 3 համայնքների։


== Ծանոթագրություններ ==
Միլիոնատերը ետնախորշից

Միլիոնատերը ետնախորշերից (անգլ.՝ Slumdog Millionaire), 2008 թվականի քրեական ֆիլմ։ Ֆիլմի ռեժիսորը Դենի Բոյլն (անգլ.՝ Daniel (Danny) Boyle) է։ Ֆիլմը նկարահանվել է հնդիկ գրող Վիկաս Սվարուպի անգլ.՝ Vikas Swarup «Հարց-պատասխան» գրքի մոտիվներով։ Դափնեկիր է 8 «Օսկարի» և 4 «Ոսկե գլոբուսի»։ Այն առաջին անգամ ցուցադրվել է 2009 թվականի օգոստոսի 30-ին։


== Սցենար ==
Ֆիլմն անգրագետ մի տղայի՝ Ջամալ Մալիկի կյանքի պատմությունն է։ Ֆիլմի գործողություններն սկսվում են Մումբայի ոստիկանական բաժանմունքում, որտեղ հարցաքննում են Ջամալին։ Նա մասնակցում է Հնդկաստանի «Ով է ուզում դառնալ միլիոնատեր» ինտելեկտուալ խաղին, և նրան մնում է պատասխանել ընդամենը 1 հարցի՝ 20 000 000 ռուպ ստանալու համար։ Ոստիկանությունը կասկածում է նրան խաբեության մեջ և ցանկանում է պարզել, թե ինչպես է Ջամալը կարողանում պատասխանել բոլոր հարցերին։
Հարցաքննության ժամանակ նա պատմում է իր կյանքի տխուր պատմությունը, որի ընթացքում ձեռք է բերել խաղի ժամանակ տրվող հարցերի պատասխանները։ Նա պատմում է, թե ինչպես են իր մորն սպանել, ինչպես են ինքն ու եղբայրն ապրել Հնդկաստանի ետնախորշերում, ինչպես են ծանոթացել Լաթիկա անունով աղջկա հետ և իրենց անվանել Դյումայի «Երեք հրացանակիրները» ստեղծագործության հերոսների՝ Աթոսի, Պորտոսի և մյուս հրացանակրի (նրա անունը չի իմացել երբեք) անուններով։
Երեխաներն ապրում են աղբանոցում, նրանց գտնում է Մամանը, ով նրանց միջոցով գումար է աշխատում. ստիպում է նրանց զբաղվել մուրացկանությամբ։


== Մրցանակներ և անվանակարգեր ==


== Ծանոթագրություններ ==
(2510) Շանդոնգ

(2510) Շանդոնգ (անգլ.՝ Shandong), աստերոիդ աստերոիդների հիմնական գոտում։ Հայտնաբերվել է 1979 թվականի հոկտեմբերի 10-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,25321 ա. մ., առավելագույնը մոտենում է 1,8108 ա. մ. հեռավորության վրա և հեռանում 2,6956 ա. մ.։ Արեգակի շուրջ մեկ ամբողջական պտույտ է կատարում 1235,38 երկրային օրվա ընթացքում, իր ուղեծրով շարժվելով միջինում 0,291408 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,27° անկյուն։
Շանդոնգ աստերոիդը պատկանում է Ամներիսի աստերոիդների ընտանիքին, որը տեղաբշխված է հիմնական աստերոիդների գոտում։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2510) Շանդոնգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յազ

Յազ, գյուղ Օսմանյան կայսրությունում, Տրապիզոնի վիլայեթի Ֆաթսայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Սլավնայա (գյուղ, Լիպովեցի շրջան)

Սլավնայա (ուկրաիներեն՝ Славна), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1801 թվականին։
2001 թվականի տվյալներով Սլավնայա գյուղում բնակվում էր 514 մարդ։ Բնակավայրը զբաղեցնում է 1387 կմ² տարածք։ Բնակչության խտությունը կազմում էր 370,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստրալային կունգ ֆու

«Աստրալային կունգ ֆու» (անգլ.՝ Quan jing)՝ ռեժիսոր Լո Վեյի ֆիլմերից, որի գլխավոր դերերը մարմնավորում են Ջեքի Չանը, Չի-պինգ Չանգը, Հսիու-յի Ֆանգը, Հոնգ Հսյուն, Չինգ Ֆու Լին, Հայ Լանգ Լին, Տանգ Չուն Լին, Տաի Լի Վենը, Քենգ Պենգը, Լի Ռուն Չենը։


== Սյուժե ==
Ջեքին երիտասարդ խուլիգան է, որը Շաոլինի ամրոցի պահակազորայիններից է։ Նրա հերթափոխի ժամանակ գողանում են շատ թանկարժեք, մեծ ուժեր ունեցող «Վեց բռունցքով կունգ ֆու» գիրքը։ Ինչպես հետագայում պարզվում է՝ այն գողացել է չարագործ զինվորը, որն իրեն է ենթարկում բոլոր կլաններին։ Գրադարանում, որտեղ Ջեքին հաճախ է լինում, նա ծանոթանում է հինգ ուրվականների հետ, որոնք նրան սովորեցնում են կունգ ֆուի գազանների ոճերին՝ Վիշապ, Օձ, Արագիլ, Վագր և Ընձառյուծ։ Հիմա նրան մնում է օգտագործել ամեն սովորած բան ապագայի մարտի համար։


== Դերերում ==


== Ծանոթագրություններ ==


== Արտաքին հղումներ ==
Աստրալային կունգ ֆու(անգլ.) ֆիլմը Internet Movie Database կայքում
«Աստրալային կունգ ֆու»(ռուս.) ֆիլմը ԿինոՊոիսկ կայքում։
Մոտոցիկլիստների ամառը

Մոտոցիկլիստների ամառը (լատիշ․՝ «Motociklu vasara»), 1975 թվականին Ռիգայի կինոստուդիայում նկարահանված ֆիլմ՝ երիտասարդական դրամա։


== Սյուժե ==
Իր 18-ամյա տարեդարձի օրը Մարիսը նվեր է ստանում մոտոցիկլ, որի մասին երկար էր երազել։ Ընկերների հետ միասին Մարիսը քաղաքից դուրս է գնում և սլանում է պողոտայով։ Ճանապարհին հանդիպում են հարսանեկան մեքենաների և ծանոթանում հարսի ու փեսայի հետ։ Հարսանքավորներին մտահոգում է միայն արարողությունը առանց պատահարի ու բարեհաջող անցկացնելու հարցը, և միայն հարսնացուն է անտարբեր ամեն ինչի նկատմամբ։ Նա ամուսնանում է առանց սիրելու։ Քամին տանում է հարսի քողը, որ ընկնում է ծառի ճյուղին։ Մինչ բոլորը զբաղված են քողն իջեցնելու խնդրով, Մարիսն Ինեսեին առաջարկում է փախչել։ Աղջիկը համաձայնում է, և նրանք երկուսով սլանում են բոլորից հեռու՝ նոր մոտոցիկլով մեկնելով ռոմանտիկ ճանապարհորդության։ Նրանք միասին անցկացնում են երկու օր։ Առաջին գիշերն անցկացնում են մի ծեր զույգի տան հետնաբակում, իսկ երկրորդ գիշերը մնում են անտառում վառված խարույկի մոտ՝ բաց երկնքի տակ։
Մարիսը հասկանում է, որ սիրահարվել է։ Ինեսեն, հիշելով տատի խոսքերը, թե պետք չէ շտապել կյանքի ընկերոջ ընտրության հարցում, գաղտնի հեռանում է։ Մարիսը իր մոտոցիկլով մեկնում է նրան որոնելու։


== Դերերում ==
Ինեսե Յանսոնե - Ինեսե (հնչյունավորող՝ Նատալիա Գուրզո)
Պետերիս Գաուդինշ - Մարիս (Վալերի Ռիժակով)Մյուս դերասանները ներկայացված են որպես էպիզոդիկ դերեր կատարողներ։


== Նկարահանող անձնակազմ ==
Սցենարի հեղինակներ՝ Անդրիս Յակուբանս, Էլմարս Անսոնս
Բեմադրող Ռեժիսոր՝ Ուլդիս Բրաունս
Բեմադրող օպերատորներ՝ Իվարս Սելեցկիս, Կալվիս Զալցմանիս
Նկարիչ՝ Ուլդիս Պաուզերս
Կոմպոզիտոր՝ Մարգեր Զարինիշ
Հնչյունային օպերատոր՝ Իգոր Յակովլև
Մոնտաժը՝ Մայա Ինդերսոնե
Հագուստի նկարիչ՝ Դագմա Մելնարե
Գրիմը՝ Ռ. Ուբարե
Ռեժիսոր՝ Բ. Զանդե
Ռեժիսորի օգնականներ՝ Ռ. Էրտներե, Ա. Ժուկովսկիս
Օպերատոր՝ Ի. Հոֆմանիս
Տնօրեն՝ Արթուր Բալոդիս


== Հետաքրքիր փաստեր ==
Ֆիլմը նկարահանվել է Կուլդիգայի արվարձաններում, որտեղ իր մանկությունն է անցկացրել ֆիլմի ռեժիսորը։


== Ծանոթագրություններ ==


== Արտաքին հղումներ ==
Ֆիլմը kino-teatr.ru կայքում
Էգերյուրդ

Էգերյուրդ, լեռնագագաթ Արցախում, Արցախի լեռնաշղթայում, Թարթառ և Խաչեն գետերի ջրբաջանում։ Անտառապատ է։ Բարձրությունը 2133 մ է։


== Ծանոթագրություններ ==
Էլբա (այլ կիրառումներ)

Էլբա անվանումը կարող է վերաբերել.

Էլբա (կղզի), կղզի Տիրենյան ծովի հյուսիսում։ Մտնում է Իտալիայի կազմի մեջ
Էլբա, գետ Չեխիայում և Գերմանիայում։
(2567) Էլբա, աստերոիդ աստերոիդների հիմնական գոտում։
Իտկարա (գետ)

Անվան այլ կիրառումների համար տե՛ս՝ Իտկարա (այլ կիրառումներ)Իտկարա (ռուս.՝ Иткара), գետ Ռուսաստանում, հոսում է Կեմերովսկի մարզում։ Գետի երկարությունը 14 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տերեփուկ Արփայի

Տերեփուկ Արփայի (լատ.՝ Centaurea arpensis), բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Բարակ ճիպոտանման, խիտ տերևակալված, բազմաթիվ անգամ ճյուղավորված ցողուններով բազմամյա խոտաբույս է։ Տերևները նեղ են, գծային-նշտարաձև, ամբողջական։ Զամբյուղների երկարությունը հասնում է 14-15 մմ-ի, երկարավուն փաթեթի թերթերը թաղանթային են, կիսակլոր, սանրաձև-թարթիչավոր եզրերով։ Ծաղիկները սպիտակավուն են, իսկ սերմիկները՝ երկարավուն, 5-6 մմ երկարությամբ, սպիտակավուն-կրեմագույն։ Պապուսի երկարությունը 5-6 մմ է։


== Տարածվածություն ==
Աճում է Երևանի (Վեդի, Տիգրանաշեն, կանյոն Ջանդամդարա) և Դարեղեգիսի (Եղեգնաձորի շրջակայք) ֆլորիստիկական շրջաններում։


== Էկոլոգիա ==
Աճում է միջին լեռնային գոտում՝ ծովի մակարդակից 1100-1500 մ բարձրությունների վրա, չոր կավային, խճաքարոտ բլուրների վրա, քարաթափվածքներին, գիհու  նոսր անտառում, ֆրիգանոիդներում։ Ծաղկում է հունիս-հուլիս ամիսներին, պտղաբերում՝ հուլիս-օգոստոսին։


== Պահպանություն ==
Վտանգված տեսակ է։ Հայաստանի էնդեմիկ է։ Աճում է երկու ֆլորիստիկական շրջաններում։ Տարածման շրջանի մակերեսը 5000  կմ²-ից պակաս է։ Տեսակն աճում է ինտենսիվ տնտեսական գործունեության տեղերում։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Պահպանություն չի իրականացվում։


== Ծանոթագրություններ ==
(731) Սորգա

(731) Սորգա (անգլ.՝ Sorga), աստերոիդ աստերոիդների հիմնական գոտում։ Հայտնաբերվել է 1912 թվականի ապրիլի 15-ին Ադամ Մեսինգերի կողմից Հայդելբերգում։
Միջին հեռավորությունը Արեգակից կազմում է 2,989022 ա. մ., առավելագույնը մոտենում է 2,5825 ա. մ. հեռավորության վրա և հեռանում 3,3955 ա. մ., իսկ Երկրի ուղեծրին Սորգա աստերոիդը նվազագույնը մոտենում է 1,5984 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1887,52 երկրային օրվա ընթացքում, իր ուղեծրով շարժվելով միջինում 0,190726 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,71° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(731) Սորգա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աբելիա չինական

Աբելիա չինական (լատ.՝ Abelia chinensis), ցախեկեռասազգիների ընտանիքի, աբելիա ցեղի բույս։


== Նկարագրություն ==
Տերևաթափ թուփ է՝ մինչև 1,5 մ բարձրությամբ։ Երիտասարդ ընձյուղները մազմզուկապատ են, կարմրավուն։ Տերևները ձվաձև են, 2-4,5 սմ երկարությամբ, 1,5-2,5 սմ լայնությամբ, սրածայր կամ կարճ-սրված, սղոցաեզր, ներքևի կողմից՝ բրդանման աղվամազապատ, վերևի կողմից՝ ցրված մազմզուկապատ, 0,2-0,5 սմ կոթունավոր։ Ծաղիկները բուրումնավետ են, մեծ մասամբ 2-ական, տեղավորված տերևածոցերում, որոնք առաջացնում են խիտ և կարճ հուրաններ։ Բաժակաթերթիկները 5-ն են, երկարավուն, հակառակ-ձվաձև, մազմզուկապատ, 0,6 սմ երկարությամբ։ Պսակը ձագարաձև է, մոտ 1,5-2 սմ երկարությամբ, սպիտակ։ Ծաղկում է հունիսից մինչև սեպտեմբեր։


== Տարածվածություն ==
Տարածված է կենտրոնական և արևելյան Չինաստանում։ Մեր հանրապետությունում բաց հողերի պայմաններում մշակվում է միայն Իջևանի դենդրարիում, որտեղ չի ցրտահարվում, առատորեն ծաղկում և պտղաբերում է։


== Կիրառություն ==
Էկոլոգիական խումբը՝ II: Մշակության հավանական շրջանները՝ 9, 20ա, 32։


== Ծանոթագրություններ ==
Սկրիպալի (գյուղ, Ռոմնիի շրջան)

Սկրիպալի (ուկրաիներեն՝ Скрипалі), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Սկրիպալի գյուղում բնակվում էր 29 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)